stanford-oval/wikipedia huggingface dataset:
משפחת אדמס (סדרת טלוויזיה, 1992)
עלילה

מכיוון שהסדרה כוונה לטווח הגילאים הצעירים, מפיקי הסדרה ריככו את האופי והטון המקאברי של משפחת אדמס (בניגוד לעיבודים אחרים). בניגוד לסדרת הלייב-אקשן ששודרה בשנות ה-60, דוד פסטר מוצג כאדם שאוהב ליצור לפוצץ דברים (ובכלל זה את עצמו). במטרה להתאים את הסדרה לסדרות מונפשות אחרות ששודרו במהלך בקרי שבת, מפיקי בהסדרה הציבו את אחוזת משפחת אדמס בתוך העיירה הצבעונית והשמחה "האפידייל הייטס" ("Happydale Heights") והוסיפו קווי עלילה בהם המשפחה נאלצה להתמודד מול נבלים משניים שהופיעו לפרקים ואנשים שונים שניסו לגרש את המשפחה מאחוזתם או לחטוף אחד מבני המשפחה (בדרך כלל את הדוד פסטר) כבן ערובה עבור מטרותיהם הנפשעות.
לסדרה היה פרק פיילוט שלא שודר שכלל עלילה במהלכה נרקמת עלילה נגד דוד פסטר על ידי אחד מאויביו של נורמן נורמנמאייר, גנגסטר חסר פנים; עם זאת לסדרה שודר פרק ראשון חלופי ובפרקים לא היה הסבר מדוע לנורמן יש אויב שמופיע במהלך הסדרה. שאר הסדרה הציגה את אויביה של משפחת אדמס, ואת משפחת נורמנמאייר הטיפוסית המתגוררת בשכנות למשפחת אדמס, והם אובססיביים ועם זאת מלאי שנאה ובוז כלפי אורח חייהם של משפחת אדמס, מלבד בנם נ. ג'יי.
פרקים שעסקו במשפחת בנורמנמאייר בדרך כלל כללו קווי עלילה במהלכם נורמן ובנורמינה ניסו להיפטר ממשפחת אדמס ולסלק אותם מהאפידייל הייטס או לחלופין, לרגל אחריהם; בזמן שבנם נ. ג'יי. עבר הרפתקאה עם וונסדיי ופאגסלי, דבר שהוביל לקונפליטים בין שתי המשפחת. בחלק מהפרקים, כשהסכסוך נפתר, גומז בדרך כלל הציע ריקוד משפחתי. ההצעה לרקוד בפעם הראשונה הוצעה בדרך כלל בעקבות דרישה מוזרה כלשהי, ודוד פסטר הוא זה שבדרך כלל מציין את הסיבה מדוע ההצעה אינה אמורה להתקבל, אם כי לפעמים גומז והדוד פסטר מצאו את עצמם בהיפוך תפקידים (כאשר הדוד פסטר הציע את ההצעה וגומז הצביע על הסיבה שלא לעשות זאת). הפעם השנייה בה ההצעה הוצעה התקבלה, ובדרך כלל גם ההצעה השנייה הייתה דרישה לרקוד.
צוות הדמויות והמדבבים > קרובים של משפחת אדמס

למרות שרוב קרוביהם של משפחת אדמס מוזכרים רק בשיחות בין בני המשפחה, כמו בסדרה המקורית, ישנם מספר קרובים שמופיעים בהופעות אורח במהלך הפרקים:
דודה נוגין - אישה דו ראשית; ראש אחד שלה הוא אפריקאי והשני הוא קווקזי. דודה נוגין היא אחת מבני המשפחה הידידותיים יותר של משפחת אדמס, והיא לרוב מופיעה לבושה בשלמה ויקטוריאנית עתיקה.
דוד קליבר (רוב פאולסן) - קרוב משפחה המאופיין בהתנהגות עצבנית מתמדת. יש לו שיער אדום והוא לובש מעיל גשם חום ארוך שבו הוא מסתיר סכינים.
דוד פרנקוס - ענק עם תכונות של חזיר. פרנקוס הוא אחד מבני המשפחה שאינו אנושי. חזותו של פרנקוס מאיימת לרוב בגלל גובהו ומזגו, והוא אינו מדבר לעיתים קרובות.
צוות הדמויות והמדבבים > משפחת נורמנמאייר

נורמן נורמנמאייר (רוב פאולסן) - בעלה של נורמינה ושכנם של משפחת אדמס. נורמן מתואר כהיפוכם של משפחת אדמס כמעט בכל דרך אפשרית, ורוב הסדרה הוא מנסה לסכל את תוכניותיהם וחייהם השלווים של משפחת אדמס. על אף שהוא בז לחייהם של משפחת אדמס, לנורמן יש אובססיה לא הגיונית הגובלת בחולניות לתחתונים, דבר העושה אותו דומה במקצת למשפחת אדמס שלא במודע. נורמן הוא המנכ"ל של חברת הלבשה תחתונה בשם "נורמנוויר" ("Normanwear"). למרות שהוא מתעב את משפחת אדמס, הדוד פסטר מחבב אותו ומחשיב אותו לחברו הטוב ביותר ואף מכנה אותו בכינוי "נורם". נורמן משמש גם בתפקיד בכיר במועצת העיר של האפידייל הייטס. רוב הסדרה נורמן לובש חליפת עסקים כחולה.
נורמינה נורמנמאייר (אדי מק'לארג) - אשתו של נורמן. כמו בעלה, רוב הסדרה נורמינה מנסה לחבל בחייהם של משפחת אדמס, ואף מנסה להגן על בנה מההשפעות "השליליות" שבידידותו עם וונסדיי ופאגסלי. נורמינה ידועה בשל צרחותיה הקולניות.
נורמן "נ. ג'יי." נורמנמאייר ג'וניור (דיק בילס) - בנם של הזוג נורמנמאייר והיחיד ממשפחתם הנמצא בקשר טוב עם משפחת אדמס. כשהוא לא מבלה את זמנו בבית משפחת אדמס או בבילויים עם וונסדיי ופאגסלי, נ. ג'יי. מנסה לשכנע את הוריו לחבב את שכניהם ולהניח להם לנפשם. נורמינה נוטה לכנות אותו "נורמי הקטן".
צוות הדמויות והמדבבים > דמויות אחרות

המרגלים התאומים (ג'ים קאמינגס) - פושעים תאומים ששמו את עיניהם על ההון של משפחת אדמס והם אויבים משותפים של הדודן "זה". הם גבוהים ורזים, ובדרך כלל לובשים מעילים ארוכים עם כובעים תואמים. המרגלים התאומים ידועים בהרגלם לסיים אחד לשני את המשפטים. לתאום אחד הוא בעל שיער אדום והשני הוא בעל שיער חום. מעריצים מושבעים של הסדרה מאמינים ששמותיהם של התאומים הם צ'וק ודאגר ("Choke and Dagger", חנק ופגיון), תאוריה המתבססת על שם הפרק בו הם הופיעו לראשונה.
אייץ'. קיו. (ג'ים קאמינגס) - הבעלים של חברת "RumpCo".
מר לימפ (ארנסט הראדה) - מפקח בריאות וידידו של מר נורמנמאייר המפותה על ידי סבתא.
גברת קוואינט (סוזן סילו) - אורחת ג'ינג'ית המתארחת בבית משפחת אדמס, ובהמשך מתברר שהיא פושעת המבוקשת בשמונה מדינות בשל פריצה לבתי מלון. היא מנסה לגנוב את אוצרות המשפחה, אך תוכניתה מסוכלת והיא נעצרת על ידי השלטונות.
החברה של לרץ' - מקבילתו הנשית של לרץ'. כמו לרץ', היא גבוהה מאוד וגדולה, ולכן מפחידה. היא ורודת-עור ויש לה שיער כהה.
הארי פאלמר (ג'ים קאמינגס) - כוכב קולנוע שאצבעיות ידו הימנית הפסידו באודישן מול "דבר". מאז, הארי פאלמר פיתח טינה נגד "דבר" ומנסה להיפטר ממנו ללא הרף.
המנהלת מקנמרה - המנהלת האפרו-אמריקאית של בית הספר היסודי בהאפידייל הייטס, בית הספר שבו לומדים וונסדיי, פאגסלי ונ. ג'יי., וחברתם הטובה של הזוג נורמנמאייר.
שלה - תלמידה זרה בכיתתם של וונסדיי ופאגסלי שבשל האופי המתוק שלה הפכה לתלמידה אהובה בבית הספר. פאגסלי מתאהב בה, אבל עד מהרה היא מגלה לו שהיא צריכה לחזור למולדתה.
מורטימר (פמלה אדלון) - בריון ג'ינג'י הסובל מעודף משקל שמתעלל בפאגסלי לעיתים קרובות.
גברת בלוסום (מרשה וואלאס) - מורתם של וונסדיי, פאגסלי ונ. ג'יי..
איאן ת'אנדרמיין (הקטור אליזונדו) - פושע בעל שיער מתכתי ואחד מאויביו של הדודן "זה".
בני משפחת אדמס המתקבצים מול הטלוויזיה.
הבוקר שאחרי (סדרת טלוויזיה)

| --- | --- |

 סוגה:  קומדית מצבים
 יוצרים:  Claudia Lonow 
 שחקנים:  שרילין פן
 ארץ מקור:  ארצות הברית 
 מקום התרחשות:  לוס אנג'לס 
 מספר עונות:  3 
 מספר פרקים:  55
 הפקה
 הפצה:  Sony Pictures Television 
 שידור
 רשת שידור:  שואוטיים
 תקופת שידור מקורית:  1 באוגוסט 1998 – 15 בפברואר 2001 
 קישורים חיצוניים
 דף התוכנית ב-IMDb
 
הבוקר שאחרי (באנגלית: Rude Awakening) הייתה קומדיית מצבים אמריקאית שנוצרה על ידי קלאודיה לונו, בכיכובה של שרילין פן. הסדרה שודרה בשואוטיים במשך שלוש עונות בין השנים 1998 ל-2001 וכללה 55 פרקים בני 22 דקות כל אחד.
מחלקת התאורה של הסדרה הייתה מועמדת לפרס אמי ב-1999. כמו כן הסדרה הייתה מועמדת לפרס אמי במחלקת איפור ועיצוב השיער ב-2000.
רקע

הבוקר שאחרי מספרת את סיפורה של בילי פרנק (שרילין פן), שחקנית אופרת סבון מצליחה לשעבר וכיום אלכוהוליסטית שאינה עובדת. היא מנסה להתפכח ולהפוך לסופרת אבל ממשיכה להיאבק בהרגלים הרסניים. הסדרה עסקה בעיקר ביחסיה עם השכן שלה לבניין, שגם הוא אלכוהוליסט, דייב פארלי (ג'ונתן פאנר) וכן עם אמה השתלטנית טרודי (לין רדגרייב). בנוסף משתתפים בסדרה חברים אחרים באלכוהוליסטים אנונימיים. הסדרה נהגה לתאר סצנות רוויות אלכוהול, סמים וסקס, וירדה משידור עקב רייטינג נמוך.
הסדרה נוצרה על ידי קלאודיה לונו (אנ') על בסיס סיפורה האישי.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 1 באוגוסט 1998 | 7 בנובמבר 1998 |
|  | 2 | 22 | 22 | 26 ביוני 1999 | 18 במרץ 2000 |
|  | 3 | 20 | 20 | 29 ביוני 2000 | 15 בפברואר 2001 |
צוות השחקנים והדמויות > דמויות ראשיות

שרילין פן בתור בילי פרנק
לין רדגרייב בתור טרודי פרנק, אמה שלבילי
ג'ונתן פנר בתור דייב פארלי, השכן של בילי
ריין פריור בתור ג'קי גרסיה (עונות 1–2)
רוג'ר אי מוסלי בתפקיד מילטון "מילט" ג'ונסון (עונה 2)
מריו ואן פיבלס בתפקיד מרקוס אדמס (עונה 3)
צוות השחקנים והדמויות > דמויות משניות

פול בן ויקטור בתור קרל
קורין בוהרר בתור טיש פרנק
טיילור דאייני בתור מורין
דן פינרטי בתור ג'ו הברמן
טום גאלופ בתפקיד ג'רי פרנק
ג'ייסון גראי בתפקיד צ'אד
ריצ'רד לואיס בתור הארב שוורץ
מארק לונוב בתור מקס פרנק
אנה מרצדס בתור אנטוניה המשרתת
בוורלי ד'אנג'לו בתור סידני 'סיד' גיבסון (עונה 2)
טים קארי בתור מרטין קריספ (עונות 2–3)
ג'ק פלוטניק בתור קלארק (עונות 2–3)
רוג'ר דלטרי בתפקיד נובי קלג (עונה 2)
ג'ורג' קאט בתור זאק (עונה 2)
אליזבת לאקי בתור ראקל (עונה 3)
סאלי ריצ'רדסון בתור ננסי אדמס (עונה 3)
ג'ני רוברטסון בתור היילי (עונה 3)
צוות השחקנים והדמויות > כוכבים אורחים בולטים

קארן בלק בתור קריסטל גרסיה
ג'ניפר קולידג' בתור סו
לאנה פרייה בתור האחות לורנה
רון גלאס בתור אביו של מרקוס
סי-סי-אייץ' פאונדר בתור טרייסי
בוורלי ד'אנג'לו בתור סידני גיבסון
ג'ייסון בייטמן בתור ראיין
טיילור דאייני בתור מורין
טים קארי בתור מרטין קריספ
רוג'ר דלטרי בתור נובי קלג
מרטין לואיס בתור נייג'ל
מישל פיליפס בתור ויויאן
אלן יאנג בתור כומר
הערות שוליים

↑  סביבה לא תומכת, באתר הארץ, 26 בפברואר 2023
↑  Rude Awakening, Television Academy (באנגלית)
↑  10 סדרות נשכחות שאתם חייבים להיזכר בהן, באתר ‏מאקו‏, 6 באוקטובר 2017
↑  Howard Rosenberg, First Step: Admitting It's Funny, Los Angeles Times, ‏25 ביוני 1999 (באנגלית)
ואט פהו (תאילנד)

| --- | --- |

 מידע כללי
 סוג:  ואט 
 מיקום:  Phra Borom Maha Ratchawang 
 מדינה:  תאילנד 
 הקמה ובנייה
 תקופת הבנייה:  ?–1788
 תאריך פתיחה רשמי:  1788 
 
 קואורדינטות:  13°44′47″N 100°29′37″E﻿ / ﻿13.746388888889°N 100.49361111111°E﻿ / 13.746388888889; 100.49361111111
 www.watpho.com
  (למפת בנגקוק מוגדלת) ואט פהו(למפת בנגקוק רגילה) ואט פהו
 
פסל הבודהה השוכב בוואט פו
ואט פּהוֹ (בתאילנדית: วัดโพธิ์) הוא מקדש בודהיסטי הממוקם במחוז פראה נאקהון של העיר בנגקוק בירת תאילנד. המקדש ממוקם בסמוך לארמון הגדול (ארמון המלך הישן). המקדש מכונה גם מקדש הבודהא השוכב ושמו הרשמי של המקדש הוא ואט פרא צ'טופון וימון מאנדקהלאראם קאטצ'ווראמאהאוויהאן (בתאילנדית: วัดพระเชตุพนวิมลมังคลารามราชวรมหาวิหาร).
היסטוריה

מקדש ואט פהו מכונה על שם האזור בהודו בו חי בודהה. קודם להקמת המקדש במקום זה ניצב במקום בית ספר לרפואה תאילנדית מסורתית.
בשנת 1767 תקף צבא בורמה את איוטהאיה, הבירה הקדומה של תאילנד, והרס את מקדש ואט סי סאנאפט, ואת פסל הבודהה הגדול שניצב בו. בעקבות ההרס הורה מלך תאילנד ראמה הראשון על שילוב הריסות הפסל במקדש שיוקם באתר ואט פהו. עבודות הקמת המקדש החלו בשנת 1788. המקדש שופץ על ידי המלך ראמה השלישי, והציב את לוחות הטקסטים הרפואיים שבמקדש (לוחות שקיבלו הכרה במסגרת תוכנית זיכרון העולם של ארגון אונסקו ב-21 בפברואר 2008).
באתר המקדש ממוקם עץ בודהי אשר גדל מחוטר של העץ המקורי, אשר על פי האמונה הבודהיסטים תחתיו ישב בודהא בעת שהמתין להארה.
המקדש שופץ בפעם השלישית בשנת 1982.
מתחם המקדש

המקדש הוא הגדול והעתיק במקדשי בנגקוק. שטחו של המקדש כ-80,000 מ"ר ובו ממוקמים למעלה מ-1,000 פסלי בודהה, ובהם פסל הבודהה הענק השוכב ("פרה בודההסאייס", בתאילנדית: พระพุทธไสยาสน์)
המתחם מורכב משני אזורים מוקפים חומה. בחלקו הצפוני של המתחם ממוקמים פסל הבודהה השוכב ובית הספר לעיסוי תאילנדי. בחלקו הדרומי של המתחם מצוי מנזר פעיל ובו מגורי נזירים.
במתחם 92 מבני צ'די, ארבעה מבני ויהארה ובוט אחד. 71 ממבני הצ'די מכילים את אפרם של בני המשפחה המלכותית. ה-21 הנותרים מכילים את אפרו של בודהה.
מתחם המקדש > פסל הבודהה השוכב

אורכו של פסל הבודהה השוכב 43 מטרים, וגובהו 15 מטרים. פסל זה הוא פסל הבודהה השוכב הגדול בעולם. הפסל עשוי בטון ומצופה זהב. רגלי הפסל מצופות בדר. גובה כפות הרגליים 3 מטרים, ורוחבן 4.5 מטרים. על כפות הרגל סמלים המתארים את בודהה.
סביב הפסל 108 קערות המייצגות את 108 התכונות של בודהה. מבקרים במתחם המקדש נוהגים לשים מטבע בכל קערה על מנת לזכות במזל טוב. מטבעות אלה משמשות את הנזירים החיים במתחם.
גלריה

ביתן הרפואה התאילנדית
פראנג בחצר הפנימית
צ'די בוואט פהו
108 קערות במתחם הבודהה השוכב
מפת המתחם
על כפות רגלי פסל הבודהה השוכב 108 סמלים המתארים את בודהה.
ג'פרדי!

| --- | --- |

דוגמה ללוח המשחק
 סוגה:  שעשועון טריוויה 
 יוצרים:  מרב גריפין 
 בימוי:  Kevin McCarthy 
 מנחים:  קן ג'נינגס 
 פרסים:  פרס אמי לבידור בשעות היום לשעשועון, פרס פיבודי 
 ארץ מקור:  ארצות הברית 
 שפות:  אנגלית 
 הפקה
 חברת הפקה:  Sony Pictures Television 
 הפצה:  Metromedia, נטפליקס, הולו 
 מוזיקה:  מרב גריפין 
 אורך פרק:  30 דק' 
 שידור
 רשת שידור:  NBC 
 תקופת שידור מקורית:  1964– 1975, 1978 – 1979, 10 בספטמבר 1984 – הווה
 קישורים חיצוניים
 www.jeopardy.com
 tt0159881/ דף התוכנית ב-IMDb
 
ג'פרדי! (באנגלית: Jeopardy!) הוא שעשועון טלוויזיוני אמריקאי שנוצרה על ידי מרב גריפין. בשעשועון המתמודדים מקבלים רמזים לשאלות ידע כללי בצורת תשובות, ועליהם לזהות את האדם, המקום או הדבר שהרמז מתאר, ולהקפיד תמיד לנסח את התשובה בצורת שאלה.
התוכנית עלתה לשידור לראשונה בשעות אחר הצהריים ברשת NBC ב-30 במרץ 1964 ושודרה באותה המתכונת עד 3 בינואר 1975. החל מספטמבר 1974 התוכנית החלה להיות משודרת בפריים טיים מדי שבוע עד ספטמבר 1975, ובאוקטובר 1978 חזרה התוכנית בפורמט מחודש אשר שודר ברשת NBC מאוקטובר 1978 עד מרץ 1979 בימי חול. התוכנית בגרסה המודרנית אשר משודרת מדי יום עלתה לראשונה לשידור ב-10 בספטמבר 1984.
ארט פלמינג היה המנחה של התוכנית בין השנים 1964 ל-1979. דון פרדו שימש כקריין של התוכנית עד 1975, וג'ון הרלן שימש כקריין של התוכנית בין השנים 1978–1979. את הגרסה של התוכנית שעלתה לשידור ב-1984 הנחה אלכס טרבק בעוד שג'וני גילברט שימש כקריין. טרבק אירח את התוכנית עד מותו, והפרק האחרון בהנחייתו שודר ב-8 בינואר 2021, לאחר שהוא היה המארח של התוכנית במשך 36 שנים. לאחר מותו, מגוון מנחים אורחים הנחה את העונה עד שהיא הסתיימה. השחקנית מים ביאליק וקן ג'נינגס(אנ'), אשר ניצח בעבר בעונה קודמת של השעשועון, הנחו לחלופין את השעשועון עד דצמבר 2023, ולאחר מכן ג'נינגס הפך למנחה הבלעדי של השעשועון.
לאורך השנים הופקו ושודרו מעל ל-8,000 פרקים של השעשועון, והוא זכה ב-39 פרסי אמי לבידור בשעות היום וכן בפרס פיבודי. בשנת 2013 השעשועון דורג במקום ה-45 ברשימת 60 התוכניות הגדולות ביותר בתולדות הטלוויזיה האמריקאית של TV Guide. לאורך השנים הופקו גם גרסאות מקומיות לשעשועון בקנדה, בריטניה, אוסטרליה, גרמניה, שוודיה, רוסיה, יפן, הודו, הפיליפינים, ניו זילנד וישראל.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס אמי אמנותי לבידור בפריים טיים | 7-8 בספטמבר 2024 | השעשועון הטוב ביותר | "ג'פרדי!" | זכייה |  |
| פרס אמי אמנותי לבידור בפריים טיים | 7-8 בספטמבר 2024 | המנחה הטוב ביותר בשעשועון | קן ג'נינגס | מועמדות |  |
הערות שוליים

↑  "What Are... Some Questions About Jeopardy!". www.jeopardy.com (באנגלית). נבדק ב-2024-05-28.
↑  "Ken Jennings to host first 'Jeopardy!' episodes airing in January". WUSA-TV. 23 בנובמבר 2020. נבדק ב-23 בנובמבר 2020. {{cite web}}:  (עזרה)
↑  missmayim (15 בדצמבר 2023). "Jeopardy! announcement". Instagram. ארכיון מ-23 במרץ 2024. נבדק ב-2023-12-16. {{cite web}}:  (עזרה)
↑  "'Jeopardy!' James Holzhauer reaches new winnings milestone". ABC 7 Chicago. 24 במאי 2019. ארכיון מ-25 במאי 2019. נבדק ב-25 במאי 2019. {{cite web}}:  (עזרה)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
בלוז לכחולי המדים

| --- | --- |

בלוז לכחולי המדים
 סוגה:  דרמה משטרתית
 יוצרים:  סטיבן בוצ'קו, מייקל קוזול
 שחקנים:  דניאל ג'יי. טראוואנטי ורוניקה האמל מייקל קונרד ברוס וייטס ג'ו ספאנו מייקל וורן צ'ארלס הייד ג'יימס סיקינג בטי תומאס קייל מרטין דניס פרנץ
 פרסים:  סדרת הדרמה הטובה ביותר עריכת הסאונד הטובה ביותר ועוד זכיות בפרס אמי
 ארץ מקור:  ארצות הברית
 שפות:  אנגלית
 מקום התרחשות:  שיקגו 
 מספר עונות:  7
 מספר פרקים:  146
 הפקה
 חברת הפקה:  MTM אנטרפרייז, פוקס המאה ה-20
 הפצה:  MTM Enterprises, הולו, דיסני+ 
 מוזיקה:  מייק פוסט 
 אורך פרק:  49
 שידור
 רשת שידור:  NBC
 תקופת שידור מקורית:  15 בינואר 1981 – 12 במאי 1987
 קישורים חיצוניים
 דף התוכנית ב-IMDb
 
בלוז לכחולי המדים (באנגלית: Hill Street Blues) היא סדרת טלוויזיה מסוגת דרמה-פשע משטרתית אמריקאית, של רשת NBC, ששודרה בשנים 1981–1987.
הסדרה מתארת את חייהם של אנשי צוות בתחנת משטרה ברחוב הבדיוני היל בעיר גדולה בארצות הברית. "בלוז" (Blues - כחולים) הוא מונח סלנג המתאר את השוטרים, שמדיהם כחולים.
הסדרה זכתה לביקורות חיוביות, והשפיעה על סדרות דרמה דומות אחרות ששודרו בהמשך בצפון אמריקה. בעונה הראשונה זכתה הסדרה ב-8 פרסי אמי (רק הסדרה "הבית הלבן" זכתה בהישג דומה בפרסי האמי בעונתה הראשונה). בסך הכול זכתה הסדרה לאורך השנים ב-98 מועמדויות לפרסי אמי. בשנתיים הראשונות לשידורה זכתה גם בשני פרסי גלובוס הזהב לסדרת הדרמה הטובה ביותר.
צוות הסדרה, 1986
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
בט"ר דותן

.
|  מידע על המבנה |
| --- | --- |
 סוג:  בסיס טירונים צבאי
 מיקום:  כביש 65 – בין עפולה לחדרה דרך ואדי עארה, בכניסה הצפון-מזרחית לפרדס חנה-כרכור
 תקופת הבנייה:  ? – שנות הארבעים של המאה ה-20
 בשימוש פעיל:  כן
 מתכנן:  הצבא הבריטי
 נשלט על ידי:  צה"ל
 מפקד נוכחי:  סא"ל רעות זכריה
 קרבות:  מלחמת העצמאות
 קואורדינטות:  32°27′46″N 34°59′12″E﻿ / ﻿32.462798°N 34.986627°E﻿ / 32.462798; 34.986627
  (למפת הכרמל מוגדלת) בט"ר דותן(למפת הכרמל רגילה) בט"ר דותן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בט"ר דותן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בט"ר דותן
 
בט"ר דותן (מחנה 80) הוא בסיס טירונים של צה"ל השייך למערך מגל, האחראי על קיום הטירונות הכלל צה"לית בבסיסי הטירונים השונים. בבט"ר מוכשרים טירונים לרמת רובאות 02 לשירות ביחידות עורפיות בטירונות הנמשכת בין 5-3 שבועות ולרמת רובאות 03 לשירות כמפקדי כיתה.
לבט"ר מגיעים מגוון רחב של אוכלוסיות טירונים (בנים ובנות): כלל צה"ליים, עתודאים, פלוגות ממתינים, בני ישיבות, מחזורי איתן, נהגי בט"ש (ביטחון שוטף), גרעין נח"ל וטירונות מתנדבים.
הבסיס שוכן על כביש 65 - בין עפולה לחדרה דרך ואדי עארה, בכניסה הצפון-מזרחית לפרדס חנה-כרכור, סמוך לצומת חנה הנקרא גם צומת מחנה 80. מפקדת הבט"ר היא סא"ל רעות זכריה.
בבסיס מתפקדות 8 פלוגות טירונים: בז, געש, דוכיפת, דורס, הראל, וייפר, חץ וטורו.
היסטוריה

תחילתו של המחנה בתקופת המנדט הבריטי כאשר שימש כבסיס של חיל השריון הבריטי ונקרא "Camp 80" - מחנה 80. השם נבחר מכיוון שהמחנה ממוקם על חלקה מספר 80 במפת המקרקעין.
המחנה היה חלק ממתחם ענק של מחנות צבאיים בריטיים באזור פרדס חנה וכרכור, ורבים מבני היישוב עבדו במחנות. עם סיום שלטון המנדט נרכשו המחנות בידי הסוכנות היהודית. מפברואר 1948, עוד טרם יציאת הצבא הבריטי את הארץ, הוא החל לפנות אותם (שאר המחנות הוסבו עם קום המדינה למחנה העולים פרדס חנה).
ב-6 באפריל 1948 הגיעו למחנה לוחמי אצ"ל לבושים במדים בריטיים ומסתייעים בשתי משאיות בריטיות שהוחרמו. הם הצטיידו בתעודות משלוח מזויפות, טענו שבאו לפנות את מחסן הנשק והחלו להעמיס 62 רובים, 39 תת מקלעים, 21 מקלעי ברן, פגזי פיאט, זחל ותחמושת לרוב. מפקד המחנה חשד בהם והתפתח קרב קשה בו נהרגו מפקד המחנה שהיה בדרגת קולונל ושבעה מחייליו. חייל אצ"ל אחד נהרג בפעולה. כלי הנשק שימשו את האצ"ל במערכה על יפו במלחמת העצמאות[דרוש מקור].
עם הקמת צה"ל הפך הבסיס לבית ספר לקצינים, עד שנת 1955. לאחר מכן הפך לבסיס גדנ"ע (הכשרת נוער לפני צבא).
במשך שנים רבות שימש מחנה 80 כבסיס הטירונים של חיילי הנח"ל. לאחר שאלה עברו לבסיסם החדש בתל ערד, בשנת 1993, הפך לבסיס המשמש לטירונות כלל צה"לית, השייך ליחידת מגל, מערך ששייך לפיקוד היח"ש, תחת פיקוד מז"י. הטירונות הכלל צה"לית לחיילי גרעיני הנח"ל שאינם קרביים מתבצעת עד היום בבסיס טרם שיבוצם לתפקידים שונים.
ב-29 בנובמבר 2001 התרחש הפיגוע בקו 823 בצומת מחנה 80 - מחבל מתאבד פוצץ עצמו באוטובוס "אגד" בקו 823 בצומת מחנה 80, וכתוצא מכך שלושה אזרחים נהרגו ושמונה נפצעו.
בניסיון פיגוע בקרבת הבסיס ב-17 בפברואר 2002 נהרגו שני המחבלים על ידי שוטרים ואיש מילואים. באירוע נפצעו שלושה שוטרים.
במסגרת הקמת "עיר הבה"דים" תוכנן פינויו של מחנה 80 עד סוף 2016, ובהמשך לכך הקמת שכונת מגורים של 1,200 דירות בשטח שיתפנה, אך תכנון זה בוטל.
ראו גם

מגל (צה"ל)
בט"ר זיקים
בט"ר ניצנים
הערות שוליים

↑  עובדי  מחנות תובעים הכרה בארגונם, משמר, 18 באפריל 1945
↑  חביב כנען, כיצד נרכשו מחנות הצבא הבריטיים לאחר הכרזת החלוקה, הַבֹּקֶר, 20 ביוני 1958
↑  עמירם אורן, אזרוח מחנות הצבא הבריטי -  כלכלה במלחמה : קובץ מחקרים על החברה האזרחית במלחמת העצמאות, יד יצחק בן-צבי 2017
↑  הצבא חסם כביש ת"א-חיפה - עוצר בבינימינה - אנשי אצ"ל חדרו למחנה פרדס חנה בתעודות מזויפות, מעריב, 7 באפריל 1948
↑   עמוס הראל, שנה שלמה עם פלוגת טירוני נח”ל חושפת צבא שונה לגמרי, באתר הארץ, 22 במרץ 2013
↑  דוד רטנר, האוטובוס מנצרת עילית לתל אביב התפוצץ כמה מטרים מגדר מחנה 80, באתר הארץ, 29 בנובמבר 2001
↑  פאוזי אבו טועמה, רענן בן צור, שרון רופא ועלי ואקד, שלושה פצועים בפיגוע באיזור מחנה 80, באתר ynet, 18 בפברואר 2002
↑  יעל דראל, במקום מחנה 80: אושרה תוכנית לשכונת מגורים של 1,200 יחידות דיור, באתר כלכליסט, 7 באוקטובר 2014
| בסיסי צה"ל במחוז חיפה |
| --- | --- | --- |
| בסיסים של חיל הים | בסיס חיפה (מגדלור סטלה מאריס) • בסיס עתלית • בה"ד חיל הים |  |
| בסיסים פעילים אחרים | בית חולים 10 • לשכת גיוס חיפה • הפנימייה הצבאית לפיקוד חיפה • בט"ר דותן • בסיס בנמל התעופה חיפה |  |
| בסיסים שנסגרו | כלא שש |  |
| --- | --- |
בקרת זהויות :  NLI: 987007415946805171
פאוור ריינג'רס טורבו

| --- | --- |

 מבוסס על:  גקיסו סנטאי קרנג'ה, פאוור ריינג'רס טורבו: הסרט 
 סוגה:  פעולה/הרפתקאות לילדים
 יוצרים:  חיים סבן ושוקי לוי
 שחקנים:  ג'ייסון דייוויד פרנק ג'וני יונג בואש נאקיה בורייס קאטרין סטרלנד בלייק פוסטר סלוויין ווארד רוג'ר ולאסקו טרייסי לין קרוז פטריקה ג'ה לי
 ארץ מקור:  ארצות הברית ארצות הברית
 מקום התרחשות:  קליפורניה, יפן 
 מספר עונות:  1 (עונה בפני עצמה)
 מספר פרקים:  45
 הפקה
 חברת הפקה:  סבן אנטרטיינמנט, פוקס המאה ה-20 (טלוויזיה) 
 הפצה:  הסברו, נטפליקס, 20th Century Fox Television Distribution 
 אתר צילומים:  קליפורניה, יפן 
 מוזיקה:  ינון צור 
 אורך פרק:  22 דקות, ללא פרסומות
 שידור
 רשת שידור:  Fox Kids
 רשת שידור בישראל:  ערוץ הילדים
 תקופת שידור מקורית:  19 באפריל 1997 – 24 בנובמבר 1997
 קישורים חיצוניים
 דף התוכנית ב-IMDb
 
פאוור ריינג'רס טורבו (אנגלית: Power Rangers: Turbo) היא סדרת פעולה/הרפתקאות אמריקאית לילדים מסדרת "פאוור ריינג'רס". הסדרה בת 45 פרקים והופקה לטלוויזיה על ידי חברת "סבן" לערוץ Fox Kids בשנת 1997.
על פי סדרה זו הופק הסרט "פאוור ריינג'רס טורבו - הסרט" (1997).
בישראל הסדרה  שודרה בערוץ הילדים.
עלילה

דיואטוקס פיראטית החלל היא הנבל הראשי בעונה זו והיא מעוניינת להשתלט על העולם ולהשמיד את הפאוור ריינג'רס.
ג'סטין, ילד אשר מחליף את רוקי הריינג'ר הכחול לאחר שהוא שובר את גבו באימונים, טומי נהיה הריינג'ר האדום, אדם נהיה הריינג'ר הירוק, טניה נהיית הריינג'רית הצהובה וקאט נהיית הריינג'רית הוורודה. באמצע העונה הריינג'רים (למעט ג'סטין) עוזבים, וריינג'רים חדשים מחליפים אותם. תאודור ג'יי ג'רביס ג'ונסון (טי.ג'יי) מחליף את טומי כריינג'ר האדום, קרלוס ולרטה מחליף את אדם כריינג'ר הירוק, אשלי האמונד מחליפה את טניה כריינג'רית הצהובה וקייסי צ'אן מחליפה את קאת'רין כריינג'רית הוורודה.
במהלך העונה מנסה דיואטוקס בעזרת פורטו, ריגוג, אלגר והפרונוטרונים להביס את הפאוור ריינג'רס.
בתחילת העונה זורדון נאלץ לחזור לכוכב שלו. זורדון ממנה לו מחליפה אשר שמה דימיטריה והיא בעזרת אלפא 6 (הדור הבא בסדרת אלפא) ובעזרת הריינג'רס שומרים על כדור הארץ.
באמצע העונה מצטרף גנרל הווק אחיה של דיואטוקס למלחמה בריינג'רס והוא מנסה בעזרת זורד שהוא בנה להביס את הריינג'רס.
הרובושוטר (The Blue Senturion) מגיע מהעתיד. החללית שלו מתרסקת על חוף הים ודיואטוקס מגלה אותו. פורטו, עוזרה של דיואטוקס, מפעיל מחדש את הרובוט ומספר שיש לו מסר מיוחד לדימיטריה. הוא מראה בעזרת הולוגרמה התקפה עתידית שצפויה לקרות בה מתאחדים כל הרעים:ריטה ולורד זד, אימפריית המכונות, ודיואטוקס.
דיואטוקס מנסה למחוק הודעה זו, אך הפאוור ריינג'רס מספיקים לראות הודעה זו אבל לא מבינים מה צפוי להם. גם הפנטום ריינג'ר מצטרף במהלך העונה ועוזר לריינג'רס בעזרת כוחו המיוחד אשר נמצא ביהלום האדום בבטנו.
בפרק האחרון דיואטוקס שולחת מפלצת אשר גדולה יותר מהמגה זורד. דימיטריה והרובושוטר נאלצים לעזוב כדי לעזור לזורדון להילחם בכוחות הרשע.
המפלצת מצליחה להשמיד לפאוור ריינג'רס את כל המגה זורדים שלהם. בינתיים אלגר וריגוג מוצאים את מרכז הבקרה, והם מודיעים לדיואטוקס. דיואטוקס מגייסת את כל הצבא שלה ומתקיפה את מרכז הבקרה.
הפאוור ריינג'רס מובסים על ידי דיואטוקס ומרכז הבקרה מושמד. לבסוף מגיע שליח מדארק ספקטאר להגיע לישיבה של ליגת הרוע. הפאוור ריינג'רס יוצאים בחללית של נסאדה בעקבות דיואטוקס. ג'סטין נשאר כי לא רצה לעזוב את אבא שלו.
הדמויות > צוות הפאוור ריינג'רס

תומאס "טומי" אוליבר - (ג'ייסון דייוויד פרנק): הריינג'ר האדום, מנהיג הריינג'רס. בעונה הזאת עבד כנהג מרוצים לאחר שסיים את לימודיו.
אדם פארק - (ג'וני יונג בואש): הריינג'ר הירוק. עבד כמאמן קבוצת הכדורגל של אנג'ל גרוב.
טניה סלואן - (נאקיה בוריס): הריינג'רית הצהובה. עבדה באחד הפרקים כשדרנית ברדיו בית הספר, לאחר סיום לימודיה.
קת'רין "קאט" הילארד - (קאטרין סטרלנד): הריינג'רית הוורודה. עבדה כרקדנית אחרי סיום לימודיה.
ג'סטין סטווארט - (בלייק פוסטר): ילד צעיר בן 12 שמחליף את רוקי כריינג'ר הכחול.
טי.ג'יי ג'ונסון - (סלווין וורד): הריינג'ר האדום והמנהיג השני שמחליף את טומי.
קרלוס ואלרטס - (רוג'ר ולאסקו): הריינג'ר הירוק השני שמחליף את אדם. בפרקים הראשונים הופיע כשחקן כדורגל בקבוצה שאדם אימן.
אשלי האמונד - (טרייסי לין קרוז): הריינג'רית הצהובה שמחליפה את טניה. מתחילה בפרקים הראשונים כמעודדת ואחרי שהפכה לריינג'רית מתחילה ללמוד מכונאות.
קייסי צ'אן - (פרטיסיה ג'ה לי): הריינג'רית הוורודה שמחליפה את קאט. מתאהבת בריינג'ר הפנטום.
רובושוטר - (קול על ידי דייוויד וואלש): שוטר חללי שנשלח מהכוכב אלטר עם המסר לריינג'רס. פעל בכדור הארץ כלוחם חוק. כושף מספר פעמים על ידי דיווטוקס.
ריינג'ר הפנטום - (קול על ידי אלכס דוד): ריינג'ר שהגיע מכוכב אלטר בפקודת זורדון לכדור הארץ לעזור לריינג'רס נגד כוחות האופל. מתאהב בקייסי.